#### PROJEKTS

APSTIPRINĀTI

ar Daugavpils valstspilsētas pašvaldības domes

20\_\_.gada\_\_.\_\_\_\_\_ lēmumu Nr. \_\_\_

(prot. Nr.\_\_\_,\_\_\_.§)

**Daugavpils valstspilsētas pašvaldības domes 20\_\_. gada \_\_\_.\_\_\_\_\_\_ saistošie noteikumi Nr.\_\_\_**

**“Mājas (istabas) dzīvnieku turēšanas noteikumi Daugavpils valstspilsētas pašvaldībā”**

*Izdoti saskaņā ar Dzīvnieku aizsardzības likuma 8. panta trešo un ceturto daļu, Veterinārmedicīnas likuma 21.3 panta trešo daļu un Ministru kabineta 2006. gada 4. aprīļa noteikumu Nr. 266 “Labturības prasības mājas (istabas) dzīvnieku turēšanai, tirdzniecībai un demonstrēšanai publiskās izstādēs, kā arī suņa apmācībai” 13. punktu*

1. Saistošie noteikumi nosaka:
   1. vietas, kur Daugavpils valstspilsētas pašvaldības (turpmāk - pašvaldība) teritorijā ir aizliegts sunim atrasties bez pavadas;
   2. pieļaujamību dzīvojamo māju tuvumā turēt sterilizētus bezsaimnieka kaķus;
   3. kārtību, kādā pašvaldība organizē klaiņojošu vai bezpalīdzības stāvoklī nonākušu dzīvnieku izķeršanu;
   4. institūciju, kas ir pilnvarota pašvaldības vārdā veikt normatīvajos aktos par mājas (istabas) dzīvnieku reģistrācijas kārtību noteikto suņa apzīmēšanas un reģistrācijas prasību izpildes uzraudzību un kontroli un izdot administratīvos aktus par suņu apzīmēšanu un reģistrāciju.
2. Normatīvajos aktos par mājas (istabas) dzīvnieku reģistrācijas kārtību noteikto suņa apzīmēšanas un reģistrācijas prasību izpildes uzraudzību un kontroli pašvaldībā veic pašvaldības iestāde “Daugavpils pilsētas pašvaldības policija” (turpmāk – Pašvaldības policija). Pašvaldības policijas amatpersonas ir tiesīgas izdot administratīvos aktus par suņa apzīmēšanu un reģistrāciju.
3. Suņa īpašnieks vai turētājs ved suni pastaigā atbilstoši normatīvo aktu prasībām. Suni ir atļauts vest pastaigā bez pavadas vietās, kas speciāli ierīkotas suņu pastaigām.
4. Sunim bez pavadas aizliegts atrasties šādās zaļo zonu teritorijās:
   1. Centra apkaimē – Baznīcas skvērā, Skulptūru skvērā, Vienības laukumā, DU skvērā, Daugavas skvērā, Domes dārzā, A. Pumpura parkā, Centrālā parkā, Eirodārzā;
   2. Esplanādes apkaimē – Akmeņu dārzā, Esplanādes parkā, Vienības dārzā, Dubrovina parkā;
   3. Grīvas apkaimē – Raiņa skvērā, Sēlijas ielas skvērā;
   4. Jaunbūves apkaimē – Slavas skvērā, Aizpilsētas parkā, Ventspils – Valmieras ielu skvērā, Avotiņu skvērā, Ziemeļu skvērā, Višķu ielas skvērā;
   5. Gajoka apkaimē – Gajoka skvērā;
   6. Jaunās Forštadtes apkaimē – Aveņu ielas skvērā, Jaunās Forštadtes parkā;
   7. Vecās Forštadtes apkaimē – Ormaņu ielas skvērā, Vidzemes ielas skvērā;
   8. Ķīmijas apkaimē – Porohovkas parkā, Jātnieku ielas skvērā;
   9. Dzelzceļnieka apkaimē – Brīvības parkā;
   10. Ruģeļu apkaimē – Meļņičkas skvērā;
   11. Niderkūnu apkaimē – Niderkūnu skvērā;
   12. Cietokšņa apkaimē – Cietokšņa parkā;
   13. Ezermalas apkaimē - Ezermalas skvērā;
   14. Vecstropu apkaimē – Sajūtu dārzā.
5. Šo noteikumu 4. punktā minētie ierobežojumi neattiecas uz:
   1. pasākumiem, kas ir saskaņoti pašvaldībā un organizēti ar suņu paraugdemonstrējumiem, sacensībām vai izstādēm;
   2. uz suni pavadoni, suni asistentu, suni terapeitu un dienesta suni (ja suns atrodas kopā ar amatpersonu, pildot dienesta pienākumus), šādos gadījumos suņa īpašniekam vai turētājam ir jābūt klāt attiecīgai suņa apliecībai.
6. Dzīvojamo māju tuvumā atļauts turēt sterilizētu bezsaimnieka kaķi, ja tiek nodrošināta tā labturība un apzīmēšana.
7. Par klaiņojošiem vai bezpalīdzības stāvoklī nonākušiem dzīvniekiem pašvaldības administratīvajā teritorijā jāziņo Pašvaldības policijai vai institūcijai, kurai pašvaldības dome deleģējusi pārvaldes uzdevumu veikt klaiņojošu un bezpalīdzības stāvoklī nonākošu dzīvnieku izķeršanu Daugavpils pilsētā un to uzturēšanu dzīvnieku patversmē.
8. Klaiņojošo vai bezpalīdzīgā stāvoklī nonākušu dzīvnieku izķeršanu un izmitināšanu dzīvnieku patversmē organizē un nodrošina institūcija, kurai pašvaldības dome deleģējusi pārvaldes uzdevumu veikt klaiņojošu un bezpalīdzības stāvoklī nonākošu dzīvnieku izķeršanu Daugavpils pilsētā un to uzturēšanu dzīvnieku patversmē.
9. Atzīt par spēku zaudējušiem Daugavpils pilsētas domes 2011. gada 28. aprīļa saistošos noteikumus Nr. 15 “Mājdzīvnieku turēšanas noteikumi Daugavpils valstspilsētā” (Latvijas Vēstnesis, 2011., Nr. 75, Nr. 126, Nr. 203, 2018., Nr. 67, 2020., Nr. 8, 2022., Nr. 36).

Daugavpils valstspilsētas pašvaldības domes priekšsēdētājs A.Elksniņš